तमिलनाडु की लोकप्रिय मुख्यमंत्री जयललिता का सोमवार साढ़े 11 बजे निधन हो गया. जयललिता ने चेन्नई के अपोलो अस्पताल में अंतिम सांस लीं. उनके निधन से पूरा देश सदमे में हैं. प्रधानमंत्री, राष्ट्रपति, सोनिया, राहुल, केंद्रीय मंत्रियों ने जयललिता के निधन पर शोक जताया.
 प्रधानमंत्री नरेंद्र मोदी ने जयललिता के निधन की खबर मिलने पर ट्वीट किया कि जयललिता के निधन पर बहुत दुखी हूं. उनके निधन ने भारतीय राजनीति में बड़ा शून्य पैदा किया है. उन्होंने कहा, मैं उन असंख्य मौकों को हमेशा संजोकर रखूंगा जब मुझे जयललिता जी के साथ बातचीत का अवसर मिला. भगवान उनकी आत्मा को शांति दे. तमिलनाडु राजनीति की दिग्गज नेता के निधन पर शोक जताते हुए राष्ट्रपति प्रणब मुखर्जी ने कहा कि तमिलनाडु की मुख्यमंत्री कुमारी जयराम जयललिता के दुखद निधन पर तहेदिल से शोक.
 बिहार के मुख्यमंत्री ने कहा कि यह दुर्भाग्य है, केवल तमिलनाडू ही नहीं पूरे देश को नुकसान हुआ है. पूरे बिहार में शोक की लहर है. लालू प्रसाद यादव ने कहा कि देश को नुकसान पहुंचा है. ऐसे समय में जब देश तानाशाही की ओर जा रहा है, ऐसे नेता की जरूरत थी.
 गृह मंत्री राजनाथ सिंह ने कहा कि जयललिता एक महान नेता थीं. वह भारत की राजनीति में एक आदर्श बनकर उभरीं. हम उनके निधन से शोकसंतप्त हैं.
 कांग्रेस नेता गुलाब नबी आजाद ने कहा कि भारत ने एक चमकता सितारा खो दिया है. उन्होंने राजनीति और कला दोनों में एक मुकाम हासिल किया. उनके निधन पर हम गहरा दुख व्यक्त करते हैं.
 DMK प्रमुख एम करूणानिधि ने जयललिता के निधन पर शोक व्यक्त करते हुए कहा कि उनकी ख्याति हमेशा बरकरार रहेगी. केंद्रीय मंत्री प्रकाश जावड़ेकर ने कहा कि जयललिता के निधन से सभी को क्षति हुई है. उन्होंने अपना ब्रैंड, 'अम्मा राजनीति' बनाया था, जो उन्हें गरीबों से जोड़ती थी.
 विदेश मंत्री सुषमा स्वराज ने कहा कि यह दुखद है. वह गरिमा और आत्मसम्मान के साथ जीने वाली महिला थीं. हमारे व्यक्तिगत संबंधों में गर्मजोशी थी. कर्नाटक के कानून मंत्री, टीबी जयचंद्र ने कहा कि जयललिता भारत की राजनीति में एक महान महिला थीं. उनका जन्म कर्नाटक में हुआ, लेकिन उन्होंने मुख्यमंत्री के तौर पर तमिलनाडु में शासन किया.
 पूर्व केंद्रीय मंत्री पी. चिदंबरम ने कहा कि जयललिता पिछले 25 सालों में तमिलनाडु की सबसे प्रमुख राजनीतिक व्यक्तित्व थीं. उन्होंने अपने मैंटर एमजीआर की बराबरी हासिल कर ली थी.
 पश्चिम बंगाल की मुख्यमंत्री ममता बनर्जी ने कहा कि जयललिता लोगों के दिलों में हमेशा जिंदा रहेंगी. उनके निधन से दुखी और सदमे में हूं. साथ ही ममता ने AIADMK और तमिलनाडु के लोगों को इस दुखद स्थिति का साहस के साथ सामना करने की सलाह दी है.
 समाजवादी पार्टी से राज्य सभा सांसद अमर सिंह ने कहा कि जयललिता जी बहुत अंतरमुखी महिला थीं. वो बहुत कम लोगों से मिलती थीं. मुझे भी उनसे खाने पर मिलने का मौका. जयललिता ने हमारे साथ मिलकर UNPA बनाया था. गैर भाजपाई और गैर कांग्रेसी को मिलकर एक संगठन बनाया था. जयललिता सहज रूप से किसी पर विश्वास नहीं करती थीं. जयललिता कई भाषाओं का ज्ञान रखती थीं, वो हमसे हिंदी में भी बात करती थीं. उनके हमारे बीच से जाना अपूरणीय क्षति है. मुलायम सिंह को प्रधानमंत्री बनाने के लिए कई नेताओं से मुलाकात किया.
 वित्त राज्य मंत्री अर्जुन राम मेधवाल ने कहा कि देश के लिए क्षति है. राष्ट्रीय विचारों से ओतप्रोत नेता थीं. फिल्म जगत में शिखर को छुआ और राजनीति में भी शिखर को छुआ. जेडीयू नेता शरद यादव ने कहा कि राज्य सभा में जयललिता जी राजनीतिक लड़ाई लड़ती थीं. बहुत कम बोलने वाली और कई भाषाओं को जानती थीं. शब्द तोलकर बोलती थीं. रक्षा मंत्री मनोहर पर्रिकर ने कहा कि जो गरीबों के लिए काम किया, वो दूसरे राज्यों ने भी अनुकरण किया. जयललिता देश को रिप्रेजेंट करने वाली मुख्यमंत्री थीं.
 कांग्रेस नेता राजीव शुक्ला ने कहा कि जयललिता अफसरों की मदद से काम लेती थीं. उनकी प्रशाशन में बहुत ज्यादा पकड़ थी. वो हिंदी नहीं बोलती थी, पर हिंदी में उनकी बहुत पकड़ थी. वो दूसरे तमिल नेताओं से अलग थीं. एनसीपी नेता शरद पवार ने कहा कि देश की राजनीति में एक शक्तिशाली महिला के रूप में देश की सेवा करती रही हैं. हर समस्या में जयललिता कामयाब रही हैं. तमिलनाडु की जनता और गरीब की. मदद करने के लिए नई-नई स्कीम लेकर आईं, जो दूसरे राज्य भी अपना रहे हैं. देश में दुख का माहौल है.
 
तमिलनाडु की लोकप्रिय मुख्यमंत्री जयललिता का सोमवार साढ़े ग्यारह बजे निधन हो गया. जयललिता ने चेन्नई के अपोलो अस्पताल में अंतिम सांस लीं. उनके निधन से पूरा देश सदमे में हैं. प्रधानमंत्री, राष्ट्रपति, सोनिया, राहुल, केंद्रीय मंत्रियों ने जयललिता के निधन पर शोक जताया. प्रधानमंत्री नरेंद्र मोदी ने जयललिता के निधन की खबर मिलने पर ट्वीट किया कि जयललिता के निधन पर बहुत दुखी हूं. उनके निधन ने भारतीय राजनीति में बड़ा शून्य पैदा किया है. उन्होंने कहा, मैं उन असंख्य मौकों को हमेशा संजोकर रखूंगा जब मुझे जयललिता जी के साथ बातचीत का अवसर मिला. भगवान उनकी आत्मा को शांति दे. तमिलनाडु राजनीति की दिग्गज नेता के निधन पर शोक जताते हुए राष्ट्रपति प्रणब मुखर्जी ने कहा कि तमिलनाडु की मुख्यमंत्री कुमारी जयराम जयललिता के दुखद निधन पर तहेदिल से शोक. बिहार के मुख्यमंत्री ने कहा कि यह दुर्भाग्य है, केवल तमिलनाडू ही नहीं पूरे देश को नुकसान हुआ है. पूरे बिहार में शोक की लहर है. लालू प्रसाद यादव ने कहा कि देश को नुकसान पहुंचा है. ऐसे समय में जब देश तानाशाही की ओर जा रहा है, ऐसे नेता की जरूरत थी. गृह मंत्री राजनाथ सिंह ने कहा कि जयललिता एक महान नेता थीं. वह भारत की राजनीति में एक आदर्श बनकर उभरीं. हम उनके निधन से शोकसंतप्त हैं. कांग्रेस नेता गुलाब नबी आजाद ने कहा कि भारत ने एक चमकता सितारा खो दिया है. उन्होंने राजनीति और कला दोनों में एक मुकाम हासिल किया. उनके निधन पर हम गहरा दुख व्यक्त करते हैं. DMK प्रमुख एम करूणानिधि ने जयललिता के निधन पर शोक व्यक्त करते हुए कहा कि उनकी ख्याति हमेशा बरकरार रहेगी. केंद्रीय मंत्री प्रकाश जावड़ेकर ने कहा कि जयललिता के निधन से सभी को क्षति हुई है. उन्होंने अपना ब्रैंड, 'अम्मा राजनीति' बनाया था, जो उन्हें गरीबों से जोड़ती थी. विदेश मंत्री सुषमा स्वराज ने कहा कि यह दुखद है. वह गरिमा और आत्मसम्मान के साथ जीने वाली महिला थीं. हमारे व्यक्तिगत संबंधों में गर्मजोशी थी. कर्नाटक के कानून मंत्री, टीबी जयचंद्र ने कहा कि जयललिता भारत की राजनीति में एक महान महिला थीं. उनका जन्म कर्नाटक में हुआ, लेकिन उन्होंने मुख्यमंत्री के तौर पर तमिलनाडु में शासन किया. पूर्व केंद्रीय मंत्री पी. चिदंबरम ने कहा कि जयललिता पिछले पच्चीस सालों में तमिलनाडु की सबसे प्रमुख राजनीतिक व्यक्तित्व थीं. उन्होंने अपने मैंटर एमजीआर की बराबरी हासिल कर ली थी. पश्चिम बंगाल की मुख्यमंत्री ममता बनर्जी ने कहा कि जयललिता लोगों के दिलों में हमेशा जिंदा रहेंगी. उनके निधन से दुखी और सदमे में हूं. साथ ही ममता ने AIADMK और तमिलनाडु के लोगों को इस दुखद स्थिति का साहस के साथ सामना करने की सलाह दी है. समाजवादी पार्टी से राज्य सभा सांसद अमर सिंह ने कहा कि जयललिता जी बहुत अंतरमुखी महिला थीं. वो बहुत कम लोगों से मिलती थीं. मुझे भी उनसे खाने पर मिलने का मौका. जयललिता ने हमारे साथ मिलकर UNPA बनाया था. गैर भाजपाई और गैर कांग्रेसी को मिलकर एक संगठन बनाया था. जयललिता सहज रूप से किसी पर विश्वास नहीं करती थीं. जयललिता कई भाषाओं का ज्ञान रखती थीं, वो हमसे हिंदी में भी बात करती थीं. उनके हमारे बीच से जाना अपूरणीय क्षति है. मुलायम सिंह को प्रधानमंत्री बनाने के लिए कई नेताओं से मुलाकात किया. वित्त राज्य मंत्री अर्जुन राम मेधवाल ने कहा कि देश के लिए क्षति है. राष्ट्रीय विचारों से ओतप्रोत नेता थीं. फिल्म जगत में शिखर को छुआ और राजनीति में भी शिखर को छुआ. जेडीयू नेता शरद यादव ने कहा कि राज्य सभा में जयललिता जी राजनीतिक लड़ाई लड़ती थीं. बहुत कम बोलने वाली और कई भाषाओं को जानती थीं. शब्द तोलकर बोलती थीं. रक्षा मंत्री मनोहर पर्रिकर ने कहा कि जो गरीबों के लिए काम किया, वो दूसरे राज्यों ने भी अनुकरण किया. जयललिता देश को रिप्रेजेंट करने वाली मुख्यमंत्री थीं. कांग्रेस नेता राजीव शुक्ला ने कहा कि जयललिता अफसरों की मदद से काम लेती थीं. उनकी प्रशाशन में बहुत ज्यादा पकड़ थी. वो हिंदी नहीं बोलती थी, पर हिंदी में उनकी बहुत पकड़ थी. वो दूसरे तमिल नेताओं से अलग थीं. एनसीपी नेता शरद पवार ने कहा कि देश की राजनीति में एक शक्तिशाली महिला के रूप में देश की सेवा करती रही हैं. हर समस्या में जयललिता कामयाब रही हैं. तमिलनाडु की जनता और गरीब की. मदद करने के लिए नई-नई स्कीम लेकर आईं, जो दूसरे राज्य भी अपना रहे हैं. देश में दुख का माहौल है.